OzLabs/hebrew-wiki-articles huggingface dataset:
פסגת ביאטריס

פסגת ביאטריס (באנגלית: Beatrice Peak) היא הר ברכס בול, על קו פרשת המים של אמריקה, על הגבול בין הפארק הלאומי באנף בפרובינציית אלברטה והפארק הלאומי קוטניי בפרובינציית קולומביה הבריטית שבקנדה.
==גאוגרפיה==
הפסגה ממוקמת בין פסגת סטנלי והר בול, וגובהה 3,125 מטרים. 
==היסטוריה==
===מקור השם===
שמה של הפסגה ניתן לה בשנת 1912 על ידי המועדון האלפיני של קנדה, והיא נקראת על שם ביאטריס שולץ (Beatrice Shultz) שטיפסה על הר באותה שנה.
===היסטוריית טיפוס===
ביאטריס שולץ וג'י. פי. פורד (J.P. Forde) היו הראשונים שטיפסו על הפסגה, בשנת 1912.

== קישורים חיצוניים ==
* [https://web.archive.org/web/20160303190642/http://peakfinder.com/peakfinder.asp?PeakName=Beatrice+Peak מידע על הפסגה באתר peakfinder]
* [https://bivouac.com//MtnPg.asp?MtnId=15051 מידע על הפסגה]
* [https://web.archive.org/web/20171027152455/http://www.explor8ion.com/vern/scrambles/beatrice/beatrice.html מידע למטפסים על הפסגה באתר explor8ion (תצלומים ומפת מסלולי טיפוס)]
* [http://www.peakbagger.com/peak.aspx?pid=-19133 מידע על הפסגה באתר peakbagger]
* [https://www.mountain-forecast.com/peaks/Beatrice-Peak נתוני מזג אוויר עדכניים עבור פסגת ביאטריס]

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
Criminal (שיר של נאטי נטשה)

Criminal (בעברית: פושע/ת) הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הראפר והזמר-יוצר הפוארטו ריקני אוזונה. השיר יצא לאור ב-18 באוגוסט 2017, כסינגל הבכורה של נטשה. לפני כן, השתתפה נטשה בשירים ספורים. "Criminal" נחשב לשיתוף הפעולה הראשון בין נטשה לאוזונה.

השיר הגיע למקום הראשון במצעד הספרדי, התשעים וחמש במצעד הבילבורד הוט 100, והשלישי במצעד שברפובליקה הדומיניקנית.

== רקע וכתיבה ==
לאחר שהתארחה במספר שירים, ביניהם: "Dutty Love" של דון עומר, ו-"Otra Cosa" עם דדי יאנקי, הוציאה נטשה את סינגל הבכורה שלה, "Criminal". השיר נכתב על ידי נטשה ואוזונה יחדיו והופק על ידי נונו גומש. השיר נחשב לסינגל הבכורה של נטשה, כיוון שהיא זו שאירחה לראשונה מוזיקאי נוסף, ולא הייתה האמן האורח.<ref></ref><ref></ref>

את עטיפתו פרסמה נטשה באינסטגרם שלה, כמה ימים לפני שפורסם. בעטיפה ניתן לראות את השניים כשהם מצולמים בבית כלא, ואת נטשה כשהיא מחוברת לכיסא חשמלי.

== וידאו קליפ ==
הווידאו קליפ המלא שצולם לשיר, הועלה לערוץ היוטיוב של פינה רקורדס ב-18 באוגוסט 2017. תחילה, ניתן לראות את אוזונה כשהוא עומד ליד תאים בבית כלא, ואת נטשה כשהיא מוכנסת בכוח לבית הכלא גם כן. לאחר מכן שניהם מתחילים לשיר את השיר.

לאורך אורכו של הקליפ נראית נטשה כשהיא לצידו של אוזונה, ומדי פעם יש סצנה שבה נוכחות כמה רקדניות ליווי הרוקדות מאחוריה, ואותה אוכלת סוכרייה על מקל. לקראת הסוף, נראית נטשה כשהיא מוצבת בחדר אפלולי, מחוברת לכיסא חשמלי, ואת אוזונה שמתקרב אליה כדי לנשק אותה. בסצנה הסופית ניתן לראות את השניים כשהם מתנשקים, ואת מפקד בית הכלא מפעיל את הכיסא החשמלי, ושניהם מתחשמלים למוות.

הקליפ זכה להצלחה עולמית, כאשר צבר למעלה מ-2.1 מיליארד צפיות, והפך לסרטון ה-5 הכי נצפה של 2017, ולסרטון הנשי הנצפה ביותר לאותה שנה.

== מיקומי שיא ==
השיר זכה להצלחה עולמית, ובשיאו הגיע אל המקום ה-95 במצעד הבילבורד הוט 100.

== נתוני מכירות ==
{| class="wikitable sortable"
!מקום
!מכירות
|-
!איטליה (FIMI)
|130,000<small></small>
|-
!אמריקה הלטינית (IFPI Latin America)
|340,000
|-
!אקוודור (IFPI Ecuador)
|200,000
|-
!ארגנטינה (CAPIF)
|450,000
|-
!ארצות הברית (RIAA)
|1,500,000<small></small>
|-
!ברזיל (Pro-Música Brasil)
|40,000
|-
!גרמניה (BVMI)
|70,000
|-
!הולנד (NVPI)
|20,000
|-
!ונצואלה (APFV)
|60,000
|-
!מלזיה (RIM)
|20,000
|-
!מקסיקו (AMPROFON)
|1,010,000
|-
!ספרד (PROMUSICAE)
|300,000
|-
!פולין (ZPAV)
|20,000
|-
!פורטוגל (AFP)
|20,000
|-
!פרו (IFPI Peru)
|460,000
|-
!צ'ילה (IFPI Chile)
|430,000
|-
!צרפת (SNEP)
|100,000
|-
!קולומביה (ASINCOL)
|160,000
|-
!שווייץ (IFPI Switzerland)
|25,000
|-
! colspan="2" |סיכום
|-
!בכל העולם
|7,000,000<small></small>
|-
| colspan="2" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|18 באוגוסט 2017
|הזרמת מוזיקה • הורדה דיגיטלית
|פינה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי נאטי נטשה
קטגוריה:שירי אוזונה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על מיניות
קטגוריה:שירים על פושעים
קטגוריה:סינגלים בהוצאת פינה רקורדס
הבחירות הכלליות בגרינלנד 1987

הבחירות הכלליות נערכו בגרינלנד ב-26 במאי 1987. סיומוט וסולידריות נותרו המפלגות הגדולות ביותר וזכו ב-11 מושבים כל אחת.

==שיטת הבחירות==
26 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 9,987 || 43.18% || 11 || 0
|-
| סולידריות || 8,105 || 35.04% || 11 || 0
|-
| אינואיט אטקטיגיט || 3,823 || 16.53% || 3 || 0
|-
| מפלגת הקוטב || 1,119 || 4.84% || 1 || חדשה
|-
| עצמאיים (שאינם חברי מפלגה)|| 95 || 0.41% || 0 || חדשים
|-
| הצבעות פסולות || 512 || - || - || -
|-
| סך הכול || 25,764 || 100,00% || 26 || 1+
|-
| בעלי זכות בחירה/ אחוז המצביעים || 36,998 || 69.64% || - || -
|}

1987
קטגוריה:1987 בפוליטיקה
פאנד פליטזאר

פנד פליטזאר (בגרמנית: Fend Flitzer) היא מכונית מיקרו בתצורת תלת אופן, אשר יוצרה על ידי מהנדס המטוסים פריץ פנד, בגרמניה, בעיר רוזנהיים, בין השנים 1948–1951.

סך הכול יוצרו 252 יחידות.

==פריץ פנד==
בתקופת מלחמת העולם השנייה שירת פריץ פנד כקצין טכני בלופטוואפה, הזרוע האווירית של הוורמאכט, צבא הקבע של גרמניה הנאצית.

בתחילת שנות החמישים של המאה העשרים הועסק פריץ פנד במסרשמיט כמהנדס מעצב מכוניות מיקרו.

==תצורות "פאנד פליטזאר"==
* דגם סגור
* דגם פתוח (רודסטר)

==פאנד פליטזאר==
* 1 מושב
* היגוי: כידון
* תאורה קדמית: פנס בודד (משמאל)
* 3 צמיגי אופנוע במידות "4.00x10

== תמונות ==
<gallery mode="packed" heights="120">
קובץ:Fend Flitzer 101 1948-1951 seitlich.JPG | פאנד פליטזאר
קובץ:Fend Flitzer 101 1948-1951 schräg 1.JPG | פאנד פליטזאר
קובץ:Fend Flitzer 101 1948-1951 Front.JPG | פאנד פליטזאר
קובץ:1950 Fend-Flitzer, 98ccm, 4,5hp, 75kmh bild 2.JPG | פאנד פליטזאר
קובץ:1950 Fend-Flitzer, 98ccm, 4,5hp, 75kmh bild 4.JPG | פאנד פליטזאר, שנת 1950
קובץ:Fend Flitzer 1950.JPG | פאנד פליטזאר, שנת 1950
קובץ:Fend Flitzer Roadster schräg 2.JPG | פאנד פליטזאר - קבריולט
קובץ:Fend Flitzer Roadster seitlich 2.JPG | פאנד פליטזאר - קבריולט
קובץ:Fend Flitzer Roadster Front.JPG | פאנד פליטזאר - קבריולט
קובץ:Fend Flitzer Roadster schräg 1.JPG | פאנד פליטזאר - קבריולט
קובץ:Fend Flitzer Roadster Interieur.JPG | פאנד פליטזאר קבריולט - מבט לתא הנהג
</gallery>

==ראו גם==
* מכונית מיקרו
* תלת-אופן

==לקריאה נוספת==
* [http://www.autopasion18.com/HISTORIA-FEND%20FLITZER.htm פאנד פליטזאר - היסטוריה ותמונות] (autopasion18.com/HISTORIA-FEND%20FLITZER)
* [http://auta5p.eu/lang/en/katalog/auto.php?idf=Fend-Flitzer-101-4564 דגם פאנד פליטזאר - מידות ומפרט] (auta5p.eu/lang/en/katalog/auto)
* [https://oppositelock.kinja.com/fend-flitzer-1790620628 פאנד פליטזאר - תמונות] (oppositelock.kinja)

==קישורים חיצוניים==

* [https://www.youtube.com/watch?v=x5758SvH7d4 פאנד פליטזאר] (2:35 דקות), יו-טיוב

==הערות שוליים==

קטגוריה:מכוניות מיקרו
קטגוריה:מכוניות קבריולה
קטגוריה:דגמי מכוניות שהושקו ב-1948
קטגוריה:מכוניות תלת אופן
קטגוריה:מכוניות מנוע אחורי
גלדן נפוח

גלדן נפוח (שם מדעי: Cephaloscyllium ventriosum) הוא מין של כריש ממשפחת הגלדניים החי לאורך חופי מערב האוקיינוס השקט ממפרץ קליפורניה ועד צ'ילה<ref></ref>.
== מאפיינים ==
אורכו של כריש זה הוא כ-110-90 ס"מ. הוא בעל עור בצבע כתום עד צבע קרם עם פסים דהויים חומים ונקודות שחורות על פני העור. יש לו ראש עגלגל עם זימים קטנים, סנפירים, גב בצמוד לזנב ושלושה זוגות סנפירי גפיים. הזנב מסתיים בקצה מחודד.

כריש זה חי לאורך החופים של אמריקה הצפונית, אמריקה המרכזית ואמריקה הדרומית לאורך האוקיינוס השקט במים טרופיים וממוזגים. הוא חי במים רדודים עד עומק של 460 מטר בין אצות קלפ, סלעים ועשבי ים.

הכריש פעיל בלילות ויוצא אז לחפש דגים קטנים, סרטנים ורכיכות ימיות. עורו של הכריש בעל תאי פלואורסצנציה הזוהרים בחושך באור ירוק ועוזרים לכרישים לתקשר.

כריש קטן זה עשוי ליפול טרף לטורפים ימיים ולכרישים גדולים ממנו. הוא מסתתר בין הסלעים והאצות כדי להינצל. אם הוא נתפס, הוא יכול להתנפח מבלי שיתאפשר להוציא אותו ממחבואו.
== גלריה ==
<gallery mode="packed" widths="150" heights="135" perrow="4">
Cephaloscyllium ventriosum ripley.jpg
Cephaloscyllium ventriosum juvenile 2.jpg
Swell Shark (Cephaloscyllium ventriosum).jpg
Cephaloscyllium ventriosum biofluorescence.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1880
קטגוריה:טקסונים שתוארו בידי סמואל גארמן
קטגוריה:גלדניים
קטגוריה:דגי ים באמריקה שלחופי האוקיינוס השקט
הבחירות הכלליות בגרינלנד 1984

הבחירות הכלליות נערכו בגרינלנד ב-6 ביוני 1984. סיומוט וסולידריות נותרו המפלגות הגדולות ביותר וזכו ב-11 מושבים כל אחת.

==שיטת הבחירות==
25 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 9,949 || 44.11% || 11 || 1
|-
| סולידריות || 9,873 || 43.77% || 11 || 1
|-
| אינואיט אטקטיגיט || 2,732 || 12.11% || 3 || 1
|-
| הצבעות פסולות || 534 || - || - || -
|-
| סך הכול || 23,088 || 100,00% || 25 || 1-
|-
| בעלי זכות בחירה/ אחוז המצביעים || 34,582 || 66.76% || - || -
|}

1984
קטגוריה:1984 בפוליטיקה
סאלי סאר

סאלי סאר (בצרפתית: Sally Sarr; נולד ב-6 במאי 1986) הוא כדורגלן עבר מאוריטני ששיחק בעמדת הבלם.

==קריירת מועדונים==
סאר התחיל את הקריירה שלו במחלקת הנוער של לה הבר, אך מעולם לא זכה לשחק עבור הקבוצה הבוגרת.

בשנת הצטרף לתרסיוולוס היוונית בה שיחק עונה אחת.

בשנת חתם בויל הליגת השווייצרית השנייה בה שיחק שנתיים.

בקיץ הצטרף ללוצרן מליגת העל השווייצרית. ב-20 בנובמבר 2011 הבקיע את שער הבכורה שלו בקריירה בניצחון 1-2 נגד גראסהופרס ציריך. בשתי עונותיו הראשונות במועדון הפך לשחקן הרכב בקבוצה, אך בשלוש העונות שלאחר מכן מעמדו התערער.

בקיץ חזר לליגה השנייה בשווייץ וחתם בסרבט ז'נבה.

==קריירה בינלאומית==
סאר נולד בצרפת ובשנת החליט לייצג את נבחרת מאוריטניה. ב-2 בספטמבר 2016 ערך את הופעת הבכורה שלו בנבחרת בתיקו 1-1 נגד .

==קישורים חיצוניים==

קטגוריה:כדורגלנים צרפתים
קטגוריה:כדורגלנים מאוריטנים
קטגוריה:בלמי כדורגל צרפתים
קטגוריה:בלמי כדורגל מאוריטנים
קטגוריה:כדורגלני לה האבר
קטגוריה:כדורגלני פ.צ. ויל
קטגוריה:כדורגלני לוצרן
קטגוריה:כדורגלני סרבט ז'נבה
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2019
קטגוריה:צרפתים שנולדו ב-1986
קטגוריה:מאוריטנים שנולדו ב-1986
מבנה נדל"ן

פרויקט מגדלי תל אביב שאותו הקימה החברה
מבנה נדל"ן בע"מ היא חברת ישראלית העוסקת בהשכרה, ניהול וייזום פרויקטי נדל"ן. החברה נסחרת בבורסה לניירות ערך בתל אביב.

==היסטוריה==
נוסדה בשנת 1961, בשם "מבני תעשייה", כחברה ממשלתית לייזום והקמה של מבנים לתעשייה, מלאכה ומסחר שהיו מיועדים להשכרה ולמכירה וכן בניהול עבודות פיתוח התשתיות של אזורי תעשייה בעיקר בעיירות פיתוח עבור רשויות
מקומיות ובמימונם.

בין השאר הקימה החברה מבנים עבור מפעלי מוטורולה בערד, ישקר במגדל תפן, נגב טקסטיל בשדרות ואהבה מעבדות ים המלח בקיבוץ מצפה שלם. עד שנת 1987 בנתה החברה מאות מבנים בכל רחבי הארץ בשטח כלול של 1,500,000 מטר רבוע (אשר רובם היו בבעלותה והושכרו למפעלים).

בשנות ה-80 של המאה ה-20 הוחלט להפריט את החברה, בשנת 1988 הונפקו מניות החברה בבורסה לניירות ערך בתל אביב. הליך ההפרטה הסתיים בחודש מרץ 1993 כאשר מדינת ישראל מכרה את כל מניותיה בחברה לאיש העסקים אליעזר פישמן באמצעות החברה הכלכלית לירושלים (חברה ממשלתית נוספת שפישמן רכש ב-1989 יחד עם קבוצת משקיעים אמריקנית) והקבוצה הפכה לחברת הנדל"ן המניב הגדולה בישראל. בשנת 2000 רכש פישמן את מניות שותפיו בחברה, והפך לבעל השליטה היחיד בה.

במהלך השנים תחת שליטת פישמן עסקים התרחבו עסקי החברה, בעיקר השקעות בנדל"ן בחו"ל, תוך שימוש בהלוואות בנקאיות ובמינוף עסקי. רבים משטחי התעשייה שהחזיקה החברה הוסבו למתחמי קניות או פותחו כמתחמי משרדים והיי-טק.

בשנים 2006–2008, נכנסה החברה להשקעות בפרויקטים של פיתוח נדל"ן בהודו, באוקראינה ובלארוס. מספר שנים אחר כך, נמחק כמעט כל ההון שהושקע בפרויקטים אלו.

בשנת 2014 אוחדו פעילות החברות "מבני תעשייה" ו"דרבן" עם החברה האם - כלכלית ירושלים תחת מטה חברה אחד בשם "קבוצת מבנה".

ביוני 2017 הגישה רשות המיסים בקשה להכריז על אליעזר פישמן כפושט רגל בגין החוב, העולה על 196 מיליון ש"ח, ולממש את נכסי קבוצת פישמן, כולל מבני תעשייה. לאחר מכן, באוקטובר 2017, העמידה מבני תעשייה למכירה 3.4% ממניות חברת האם "כלכלית ירושלים" שבידיה בהנחה של כ-2% על מחיר השוק, כדי לחזק את ההון שלה העצמי ולהקטין את המינוף בחברות שבקבוצה.

בתחילת נובמבר 2019 התקבל אישור סופי למיזוג בין מבני תעשייה לחברת האם שלה "כלכלית ירושלים", והוחלפו מניות כלכלית ירושלים במניות מבני תעשייה ואיגרות החוב של כלכלית הוחלפו באיגרות חוב זהות של מבני תעשייה. המיזוג יצר סינרגיה בין החברות וחסך בעלויות תפעוליות. המיזוג יצר את אחת מחברות הנדל"ן המניב הגדולות בישראל — עם 1.6 מיליון מ"ר להשכרה, 580 נכסים מניבים ונדל"ן בשווי של 10.6 מיליארד שקל.

ב-21 באוגוסט 2023 
קבוצת מבנה ומועדון הכדורגל הפועל פתח תקווה הודיעו על שיתוף פעולה, במסגרתו תשמש קבוצת מבנה כנותנת החסות הראשית של המועדון בשלוש השנים הקרובות, עד לסיום עונת 2025/26.

==בעלי עניין==
נכון לשנת 2021 בעלי השליטה בחברה הם בני הזוג דוד ומיכל פורר, אשר מחזיקים כ-18% ממניות החברה באמצעות תאגידים שונים שבשליטתם. יושב ראש דירקטוריון החברה הוא בנם טל פורר.

==נכסים בבעלות החברה==
בין הנכסים שבבעלות (חלקית או מלאה) של החברה ובניהולה בישראל:
* 17 [https://www.mivnecenters.co.il/ מתחמי קניות]
* פארק מדעי החיים חיפה
* קרייטק יוקנעם
* פארק התעשייה אפק
* אזור התעשייה עטרות
* אזור התעשייה עמק שרה

== קישורים חיצוניים ==
*
*מבנה מתחמי קניות https://www.mivnecenters.co.il/<nowiki/>
*

==הערות שוליים==

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות ממשלתיות שהופרטו
קטגוריה:תל אביב-יפו: חברות
קטגוריה:ישראל: חברות שהוקמו ב-1961
ישעיהו טרונק

כריכת הספר יודנראט
ד"ר ישעיהו טרוּנק (21 ביולי 1905 – 28 במרץ 1981) היה הארכיונאי הראשי של המכון המדעי היהודי YIVO (ייווא – ייִדישער װיסנשאַפֿטלעכער אינסטיטוט, כיום המכון למחקר יהודי) בניו יורק. טרונק היה מומחה לתולדות היהודים בתקופת הכיבוש הנאצי של פולין. חוקר וסופר יליד פולין, שזכה ב-1975 בפרס הלאומי לספרים יהודיים, על המונוגרפיה שלו שכותרתה ה"יודנראט: המועצות היהודיות במזרח אירופה תחת הכיבוש הנאצי" שהתפרסמה בניו יורק על ידי הוצאת מקמילן בשנת 1972.

== קורות חיים ==

טרונק נולד בקוטנו (Kutno) שבפולין, לרב יצחק יהודה טרונק בנו של רב העיר, הרב משה פנחס טרונק, וחתנו של רבי שמואל בורנשטיין, בעל ה'שם משמואל'. סיים את לימודיו בגימנסיה ההומניסטית היהודית בלודז' ב-1923. ארבע שנים לאחר מכן הוא קיבל תואר שני בהיסטוריה מאוניברסיטת ורשה. לאחר סיום לימודיו, לימד טרונק היסטוריה בבתי ספר עירוניים שונים, והיה קשור לעבודתם של היסטוריונים מ-YIVO בוורשה.

לאחר פלישת הגרמנים לפולין, ברח טרונק לביאליסטוק (Białystok) שבמזרח פולין ומאוחר יותר מזרחה לאחר הנסיגה הסובייטית במהלך מבצע ברברוסה (Barbarossa). ב-1946 חזר לפולין והצטרף למערכת המכון ההיסטורי YIVO בוורשה. בשנת 1950, עלה לישראל והיה בין חוקרי השואה הראשונים בארץ שהתרכזו בבית לוחמי הגטאות. הוא עבר לקנדה, שם קיבל את תפקיד המנהל בבית הספר פרץ בקלגרי. ב-1953 עבר לעיר ניו יורק כדי לעבוד ב-YIVO, שם הוא הפך לארכיונאי הראשי בשנת 1971. עבודת הדוקטורט שלו עסקה בתולדות יהודי פולין. טרונק נפטר בניו יורק בגיל 75, והשאיר אחריו אישה, צליה, ובן, גבריאל, שסייע לו בתרגום ספריו ומאמריו לאנגלית.

טרונק היה מחברם של מאמרים ומחקרים רבים על השואה באנגלית וביידיש, כולל מחקרו פורץ הדרך על היודנראטים במזרח אירופה שהתפרסם באנגלית בשנת 1972 ובעברית בשנת 1979.

== ספריו ומחקריו ==
* ישעיה טרונק, יודנראט – המועצות היהודיות במזרח אירופה בתקופת הכבוש הנאצי, הוצאת יד ושם, 1979 (Judenrat: The Jewish Councils in Eastern Europe Under Nazi Occupation, Macmillan 1972)
* ישעיה טרונק, גטו לודז' (יידיש, 1962)

== קישורים חיצוניים ==
* הספר [http://books.google.co.il/books?id=D7bobfzrcCoC&printsec=frontcover&dq=trunk+judenrat&hl=iw&sa=X&ei=_uCXU_zGGIKaO5-sgbAJ&ved=0CBIQ6AEwAA#v=onepage&q&f=false Judenrat: The Jewish Councils in Eastern Europe Under Nazi Occupation] מאת Isaiah Trunk, גוגל ספרים 
* ישעיה טרונק, [http://www1.yadvashem.org/odot_pdf/Microsoft%20Word%20-%202220.pdf טיפולוגיה של היודנראטים במזרח אירופה], אתר יד ושם
* [http://www.nytimes.com/1981/04/01/obituaries/isaiah-trunk-author-of-a-history-of-jews-during-the-nazi-era.html Isaiah Trunk, Author of A History of Jews During the NAZI Era], 1 באפריל 1981, באתר הניו יורק טיימס, 
* 

==הערות שוליים==

קטגוריה:יודנראט
ישעיהו טרונק
קטגוריה:משפחת בורנשטיין
קטגוריה:חוקרי השואה
קטגוריה:ארכיונאים
קטגוריה:סופרים יהודים פולנים
קטגוריה:עולים בשנות ה-1950
קטגוריה:ישראלים שנולדו ב-1905
קטגוריה:אמריקאים שנולדו ב-1905
קטגוריה:ישראלים שנפטרו ב-1981
קטגוריה:אמריקאים שנפטרו ב-1981
משה טאובה (חזן)

משה טאובה (Moshe Taube; 17 ביוני 1927 - 11 בנובמבר 2020) היה חזן, אקדמאי ומוזיקאי.

==ביוגרפיה==
טאובה נולד בקרקוב ב-1927. בגיל 8 החל לשיר במקהלה של יוסלה מנדלבאום. בשנת 1939, בזמן מלחמת העולם השנייה, גורשה משפחתו לגטו. אביו והוא ניצלו על ידי חסיד אומות העולם אוסקר שינדלר. לאחר המלחמה התיישבו משה ואביו ברומניה, אך זמן קצר לאחר מכן עלו לארץ ישראל. בארץ הופיע בקונצרטים ושימש כחזן הראשי של בית הכנסת בוגרשוב בתל אביב.
בשנת 1957 היגר לארצות הברית והמשיך את לימודי המוזיקה שלו בג'וליארד בניו יורק. במקביל ללימודיו הוא לימד חזנות בבית המדרש לרבנים באמריקה (JTS), ובשנת 1965 נתמנה כחזן בבית הכנסת בית שלום בפיטסבורג שם שימש כחזן למעלה מ-40 שנה.

נפטר ב-11 בנובמבר 2020.

==קישורים חיצוניים==

* [https://rsa.fau.edu/moshe-taube משה טאובה] באתר Recorded Sound Archives (RSA) של האוניברסיטה האטלנטית של פלורידה (FAU)
<div class="mw-content-ltr">
* Peter Smith, [http://www.post-gazette.com/local/city/2017/08/07/moshe-taube-jewish-cantor-holocaust-Schindler-s-list-poland-pittsburgh-squirrel-hill/stories/201707030140 'Music is life!' Squirrel Hill cantor, once on Schindler’s list, in his ninth decade still singing], Pittsburgh Post-Gazette, August 7, 2017
</div>

קטגוריה:חזנים אמריקאים
קטגוריה:חזנים ישראלים
קטגוריה:מהגרים מישראל לארצות הברית
קטגוריה:אסירים בגטו קרקוב
קטגוריה:ילדים בשואה: פולין
קטגוריה:ניצולי השואה
קטגוריה:ישראלים ילידי פולין
קטגוריה:עולים לאחר מלחמת העולם השנייה
קטגוריה:ישראלים שנולדו ב-1927
קטגוריה:אמריקאים שנולדו ב-1927
קטגוריה:ישראלים שנפטרו ב-2020
קטגוריה:אמריקאים שנפטרו ב-2020
חוג מצומצם

בתורת החוגים, חוג <math>R</math> נקרא חוג מצומצם אם האיבר הנילפוטנטי היחיד בו הוא אפס. באופן שקול, חוג הוא מצומצם אם אין בו איברים שאינם אפס שריבועם הוא אפס, כלומר אם <math>x^2=0</math> גורר <math>x=0</math>. אלגברה קומוטטיבית (חילופית) מעל חוג חילופי נקראת אלגברה מצומצמת אם החוג עליו היא בנויה הוא מצומצם.

האיברים הנילפוטנטיים של חוג קומוטטיבי <math>R</math> יוצרים אידיאל של <math>R</math>, שנקרא האידיאל הנילרדיקלי של <math>R</math>; לכן חוג הוא מצומצם אם ורק אם האידיאל הנילרדיקלי שלו הוא אידיאל האפס. יתרה מזאת, חוג קומוטטיבי הוא מצומצם אם ורק אם האיבר היחידי בכל האידיאלים הראשוניים הוא אפס, כלומר החיתוך של כל האידיאלים הראשוניים הוא טריוויאלי. 

חוג מנה <math>R/I</math> הוא מצומצם אם ורק אם <math>I</math> הוא אידיאל רדיקלי. 

תהי <math>D</math> קבוצת כל מחלקי האפס בחוג מצומצם <math>R</math>. אם כן, <math>D</math> הוא האיחוד של כל האידיאלים הראשוניים המינימליים.

מעל חוג נתרי <math>R</math>, נאמר שמודול נוצר סופית <math>M</math> דרגה קבועה מקומית אם הוא קבוע מקומי (או באופן שקול פונקציה רציפה על הספקטרום של <math>R</math>). אם כן, <math>R</math> מצומצם אם ורק אם כל מודול נוצר סופית מדרגה קבועה מקומית הוא פרויקטיבי.

== דוגמאות ודוגמאות נגדיות ==
* תתי חוגים, מכפלות ולוקליזציות של חוגים מצומצמים הם שוב, חוגים מצומצמים.
* חוג השלמים <math>\mathbb{Z}</math> הוא חוג מצומצם. כל שדה וכל חוג פולינומים מעל שדה (במספר שרירותי של משתנים) הוא חוג מצומצם.
* באופן כללי יותר, בכל תחום ראשי הוא חוג מצומצם מכיוון שכל איבר נילפוטנטי הוא מחלק אפס. מצד שני, לא כל חוג מצומצם הוא תחום ראשי. למשל, החוג <math>\mathbb{Z}[x, y]/(xy)</math> מכיל את <math>x+(xy)</math> ו-<math>y+(xy)</math> כמחלקי אפס, אבל לא איברים נילפוטנטיים שאינם אפס. כדוגמה נוספת, החוג <math>\mathbb{Z}\times\mathbb{Z}</math> מכיל את (1,0), (0,1) כמחלקי אפס, אבל לא מכיל איברים נילפוטנטיים שאינם אפס.
* החוג <math>\mathbb{Z}/6\mathbb{Z}</math> הוא מצומצם, עם זאת <math>\mathbb{Z}/4\mathbb{Z}</math> אינו מצומצם: המחלקה <math>2+4\mathbb{Z}</math> היא נילפוטנטית. באופן כללי, <math>\mathbb{Z}/n\mathbb{Z}</math> מצומצם אם ורק אם <math>n=0</math> או שהוא חופשי מריבועים.
* אם <math>R</math> הוא חוג חילופי ו-<math>N</math> הוא אידיאל נילרדיקלי של <math>R</math>, אז חוג המנה <math>R/N</math> מצומצם.
* חוג חילופי <math>R</math> ממציין <math>p</math>, אם <math>p</math> ראשוני כלשהו, הוא מצומצם אם ורק אם האנדומורפיזם פרובניוס שלו הוא חד חד ערכי, כלומר הוא שדה מושלם.

== הכללות ==
חוגים מצומצמים משחקים תפקיד חשוב בגאומטריה אלגברית, שם מושג זה מוכלל לסכמה מצומצמת.

== המלצות ==
* N. Bourbaki, Commutative Algebra, Hermann Paris 1972, פרק 2, סעיף 2.7
* N. Bourbaki, Algebra, Springer 1990, פרק 5, סעיף 6.7
* Eisenbud, David, Commutative Algebra with a View Toward Algebraic Geometry, Graduate Texts in Mathematics, 150, Springer-Verlag, 1995, .

== ראו גם ==
* תחום שלמות

==הערות שוליים==

קטגוריה:תורת החוגים
אפקט מנדלה

[[נלסון מנדלה עם אליוט אנג'ל.]]
אפקט מנדלה (באנגלית: Mandela Effect) היא תופעה של בעיית זיכרון קולקטיבית, כאשר לחלק נרחב מהאוכלוסייה יש זיכרון כוזב של אותו אירוע או פרט שלא התרחשו במציאות.

== מקור השם ==
[[נלסון מנדלה ב-1994]]
התופעה נקראת על שמו של נלסון מנדלה, פעיל זכויות האדם ונשיא דרום אפריקה לשעבר, שנאסר לאחר שהואשם בפעילות חבלנית ובקשירת קשר נגד השלטון. רבים ברחבי העולם זכרו כי מנדלה מת בכלא ביוהנסבורג בשנות השמונים, ואף טענו כי צפו בקליפים מההלוויה<ref></ref>, כאשר למעשה, מנדלה מת ב-2013 לאחר אשפוזים תכופים כתוצאה מזיהום בריאות. מי שטבעה את המונח "אפקט מנדלה" היא הסופרת והחוקרת פיונה ברום, לאחר שהייתה חלק מהאנשים הרבים שזכרו בטעות שמנדלה מת בשנות השמונים.

== הסברים אפשריים לתופעה ==
ישנם מספר הסברים מדעיים לתופעה, שאינם סותרים אחד את השני. בין הבולטים שבהם:

# כדור שלג: אחד מההסברים הפשוטים לתופעה, היא שהדברים התפשטו מפה לאוזן, בצורה בה אדם הטעה את חברו בשגגה, עד שהטעות הפכה למציאות עבור חלקים גדולים בציבור.
# בעיית זיכרון: לפי הסבר זה, מדובר בשילוב בין זיכרונות שהתערבבו יחדיו, דימויים שנכנסו לתרבות הפופ והאפילו על חומרי המקור, והשלמות קלות שהמוח עושה מבלי שנשים לב. הסבר זה מצביע גם על הצורה בה החברה האנושית זוכרת דברים ועל הקלות בה ניתן לתעתע במוח האנושי.
# חוסר התמצאות: לפי הסבר זה, כל האירועים המסווגים תחת "אפקט מנדלה" עוסקים בפרטים שהציבור הרחב לא התעניין בהם ברצינות קודם לכן, והאינטואיציה מילאה את החסר. טענה זו מתבססת על כך שלעולם לא יהיו אנשים שעוסקים בתחום מסוים וסובלים מאפקט זה בתחומם. הסבר זה מבליט את העובדה שכל הפרטים המוצגים כ"אפקט מנדלה" הם שוליים, חסרי משמעות, והגיוני שבני אדם ישכחו או יתבלבלו בהם לאחר הרבה שנים.
# הצפה של מידע רב בעידן הדיגיטלי, ויכולת התפוצה המהירה והרחבה ברשתות החברתיות<ref name=":0" />

== התייחסויות בתרבות ==
באחד מפרקי הסדרה "תיקים באפלה" מגדיר מאלדר את אפקט מנדלה כך: "להיות בעל זיכרון אחד או יותר שאינם תואמים את הזיכרונות של כולם, וגם לא את העובדות"<ref></ref>.

== לקריאה נוספת ==
* [https://mandelaeffect.com/ האתר המקורי של פיונה ברום, אפקט מנדלה.]
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
2017 12
קטגוריה:תאוריות קשר
רפלקס ההתיישרות של חתולים

תמונות של חתול נופל בכתב העת [[Nature. צולמו על ידי אטיין-ז'ול מארה (1894).]]
[[אנימציה של רפלקס ההתיישרות.]]
רפלקס ההתיישרות של חתולים הוא רפלקס מולד של חתולים לכוון עצמם בעת נפילה כך שינחתו על הרגליים.

הרפלקס מופיע בגיל 3–4 שבועות ומפותח לגמרי בגיל 6–7 שבועות. הוא מתאפשר בזכות גמישות ייחודית של עמוד השדרה ועצם בריח קטנה. החתול משתמש בתנועת הרגליים האחוריות שלו ובחוק שימור תנע זוויתי כדי לכוון את הנחיתה. על כן, גם חתולים ללא זנב מסוגלים לכך.

== טכניקה ==
החתול יודע את מצבו ההתחלתי בעזרת הראייה או מנגנון שיווי המשקל באוזנו הפנימית. אם רגליו לא פונות כלפי מטה הוא מקפל את רגליו הקדמיות ופורש את האחוריות. בכך נוצר הבדל בין מומנטי ההתמד של חצאי הגוף. החתול מנצל את גמישות עמוד השדרה כדי לסובב את חצי הגוף הקדמי ב-90° (במישור גלגול) ועקב שימור התנע הזוויתי חצי גופו האחורי מסתובב בכיוון הנגדי. לאור ההבדל במומנטי ההתמד, חצי הגוף האחורי מסתובב בכ-10°. בשלב הבא פורש החתול את רגליו הקדמיות ומקפל את האחוריות, הוא גורם לסיבוב של חצי הגוף האחורי בכיוון אליו סוֹבב קודם את הקדמי והחצי הקדמי מסתובב מעט בכיוון הנגדי כדי לשמר את התנע הזוויתי.

==מהירות נחיתה==
בנוסף לרפלקס ההתיישרות לחתולים ישנן תכונות נוספות אשר מפחיתות את הנזק מנפילה: גודל קטן, מבנה עצמות קל ופרווה עבה, מפחיתים את מהירות הנפילה החופשית. בזמן נפילה, החתול מותח את גופו כדי להגדיל את הגרר. חתול עם איברים מתוחים יכול להגיע עד למהירות סופית של 97 קמ"ש בעוד שאדם יגיע למהירות סופית של 190 קמ"ש. לא אדם ולא חתול ישרדו נפילה כזאת.

רפלקס ההתיישרות אינו מונע מוות או פגיעה כתוצאה מהנפילה, משום שככל שהנפילה היא ממקום גבוה יותר מהירות הפגיעה בקרקע היא גבוהה יותר, ומביאה לדימום פנימי או שבירת מפרקת, ומוות.

== ראו גם ==

* פרדוקס החתול המרוח בחמאה

== קישורים חיצוניים ==

* 
* הטכניון, [https://www.hayadan.org.il/plant-lice-almost-always-land-on-their-feet-060213 לא רק חתולים נופלים על הרגליים], באתר הידען
* 

==הערות שוליים==

קטגוריה:רפלקסים
קטגוריה:חתול
בית ספר שדה אילת

בית ספר שדה אילת הוא בית ספר שדה הדרומי ביותר בישראל, המצוי באזור הדרומי ביותר של אילת, למרגלות הר צפחות ומול חוף אלמוג, על יד נקודת הסיום של שביל ישראל. בית הספר מציע טיולים מודרכים באזור הרי אילת, ולינה וחדר אוכל כשר למבקרים.

== פעילות ==
250x250 פיקסלים
בית הספר מוקף במועדוני צלילה ומולו נמצאת שמורת האלמוגים, והוא מציע טיולים, הדרכות וטיולי צלילה ושנירקול בנושא השונית והיצורים החיים בה. בית הספר מציע גם טיולים והדרכות באתרים בהרי אילת כמו הר צפחות, הקניון האדום, עין נטפים ועוד מסלולים באזור, ובערבה, בין השאר בחולות הערבה ובבקעת תמנע. מול בית הספר מצוי גם המצפה התת-ימי.

בית הספר פועל לחינוך ושימור הטבע והמגוון הביולוגי של אילת והסביבה. בהרים שסביבו ניתן למצוא בעלי חיים כגון יעל נובי, דרבן מצוי, חרדון צב הדור, שפני סלע ועוד בעלי חיים.

בית הספר מספק מקום לינה ושהייה למטיילים, ואף מוציא ומארגן מחנות וטיולים בשטח, ומבצעי ניקוי של הרי אילת וחופי אילת.

== קישורים חיצוניים ==
* [https://www.teva.org.il/?CategoryID=260 בית ספר שדה אילת בחברה להגנת הטבע]
* 

קטגוריה:מפרץ אילת
קטגוריה:בתי ספר שדה
קטגוריה:אילת: חינוך
קטגוריה:אילת: מבנים
קטגוריה:שביל ישראל
קטגוריה:הערבה
קטגוריה:הרי אילת
יחסי ארצות הברית – המלדיביים

יחסי ארצות הברית–המלדיביים הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין רפובליקת המלדיביים.

== היסטוריה ==
ארצות הברית מקיימת יחסים ידידותיים עם הרפובליקה המלדיבית. שגריר ארצות הברית ומספר בעלי תפקידים בשגרירות שבסרי לנקה הם מיופי כוח אף למלדיביים ואף מארגנים בה ביקורים תקופתיים.

ארצות הברית תומכת בעצמאות המלדיביים ובשלמותה הטריטוריאלית, ואף אישרה בפומבי את התערבותה המיידית של הודו בשם ממשלת המלדיביים במהלך ניסיון ההפיכה בנובמבר 1988. גם ספינות חיל הים האמריקני עוגנות באופן קבוע במאלה בשנים האחרונות. המלדיביים תמכו גם הם בארצות הברית ובמאבקה נגד הטרור בשנים 2001–2002.
השגריר לשעבר רוברט א. בלייק, ג'וניור בנובמבר 2007
תרומות ארצות הברית לפיתוח כלכלי במלדיביים נעשו בעיקר באמצעות תוכניות הארגון הבינלאומי. בעקבות הצונאמי בדצמבר 2004, חתמו ארצות הברית ומלדיבים על הסכם סיוע דו צדדי בסך 8.6 מיליון דולר לסיוע ושיקום. 
סיוע זה יסייע בבנייה מחדש של נמלים, מערכות ביוב, מתקני ייצור חשמל ופיתוח יכולת ספיגת הסיוע במשרד האוצר. 
כ-10 אזרחים אמריקנים הם תושבי המלדיביים; כ-5,000 אמריקנים מבקרים במלדיביים מדי שנה. תחומי העיסוק אשר בארצות הברית כוללים תיירות, בנייה, ייצור בגדים ואביזרים חשמליים. 
יש מחסור בעובדים מקצועיים מיומנים, ויש לייבא את רוב העבודה התעשייתית מסרי לנקה או ממקומות אחרים.

מישל ג'ייסון היא שגרירת ארצות הברית למלדיביים הנוכחית. שגרירות ארצות הברית הרלוונטית ממקומת בקולומבו, סרי לנקה.

== קישורים חיצוניים ==

* [https://history.state.gov/countries/maldives ההיסטוריה של יחסי ארצות-הברית–האיים המלדיביים]
* [http://www.maldivesembassy.us השגרירות של רפובליקת המלדיביים לארצות הברית.]
WWE 2K18

WWE 2K18 הוא משחק היאבקות מקצועית שיצא בשנת 2017 והופץ על ידי חברת 2K.

== מצבי משחק וחידושים ==
במשחק יש מצבי משחק חדשים:
* Create-A-Match - הוא מצב המאפשר לשחקנים ליצור קרב עם התאמה אישית מצב כמו קרב בכלוב, קרב סולמות, קרב שולחנות ועוד.
* Road to Glory - מצב שבו לשחקן תהיה אפשרות להופיע ב-Hall of Fame.
* בונוס קורט אנגל - במשחק ישנו בונוס שבו ניתן לשחק את קורט אנגל מאז המשחק Smackdown vs. Raw 2007 יש שני מצבים הראשון הוא גרסת ה"American hero" והגרסה השנייה "wrestling machine".
* למשחק ישנו גם מנוע גרפי חדש שמשפר את האיכות כמו טקסטורות חדשות, אורות, מודלים למשחק יש גם שיפור בסאונד.
המשחק זמין גם לפלטפורמות הנינטנדו סוויטץ' מאז המשחק WWE 13.

== רקע ==
ברקע של המשחק מופיע סת' רולינס.

== קישורים חיצוניים ==
* 
* [https://web.archive.org/web/20171202053026/https://www.2k.com/games/wwe-2k18 דף המשחק], באתר WWE.

קטגוריה:משחקי ספורט ממוחשבים
קטגוריה:משחקי פלייסטיישן 4
קטגוריה:משחקי וידאו משנת 2017
קטגוריה:משחקי וידאו שפותחו ביפן
דב שרירא

דב בֶּר שרירא  (על פי רוב ד.ב. שרירא; 1905~ – 4 ביולי 1955, י"ד בתמוז תשט"ו) היה עורך ופעיל ציוני, מעורכי "דברי הכנסת".

==ביוגרפיה==
דב בר שרירא גדל בעיר וילנה. מנעוריו היה בין עסקניהם הפעילים של תנועות הנוער ותנועת העבודה הציונית בעירו, ומילא בה תפקיד של מזכיר ההסתדרות הציונית. בשנת 1926 עלה לארץ ישראל, ואחר כך נסע לפריז לסיים את השכלתו במשפטים. מילא תפקידים ארגוניים וציבוריים שונים בארץ. היה מזכיר "הסנה", מזכיר כללי של הוועדה המרכזית למשפחת החייל בוועד למען החייל, עורך "דברי הכנסת" עד 1954, ומתחילת שנה זו עבד בהוצאת עם עובד. היה מפעיליה של מפא"י, ועבד בעבודה גרפית במטה המפלגה.

שרירא השתתף בכתבי עת שונים. ערך אלבום תצלומים בשם "מדן ועד באר שבע" (1940) וכן את הספר "שנה בישראל תש"ח–תש"ט: פרשת השנה בתמונות (עברית וצרפתית; תש"ט). בראשית שנת 1955 החל להוציא ירחון בנושאי ספרות וחברה בשם "אכסניה" (שפסק להופיע באותה שנה). היה מעורה בחוגי האמנים והסופרים.

בבוקר מותו הגיע עם אחותו לבניין "תפארת" (שדרות רוטשילד 31 פינת רחוב אלנבי), משם התכוונו לנסוע במונית לביתה שבקריית חיים. הוא עלה לקומה הרביעית וקפץ ממנה מטה לפסאז'. היה בן 50 במותו. בדיקה רפואית שנערכה בו ימים אחדים קודם לכן, בעקבות ניסיון התאבדות בקפיצה למול מכונית מסחרית ברחוב מגוריו, שלמה המלך, שאירע בשבוע שלפני כן, העלתה כי הוא סובל מהפרעה נפשית וזקוק לטיפול. בתוך כך הוא התלונן בפני ידידו, אחיו של חבר הכנסת הרצל ברגר, כי התרשם שבמטה הבחירות של מפא"י חושדים בו ומנהלים חקירה נגדו; אולם בדיקה העלתה כי אין חקירה כזו, וכך נמסר לשרירא.

דב שרירא היה רווק. הותיר אחות נשואה, פני דודסון. הוא נקבר בבית העלמין קריית שאול במעמד קהל רב, שכלל את יו"ר הכנסת יוסף שפרינצק, חברי כנסת, נציגי מוסדות ציבור ואנשי תיאטרון, ידידיו ומכריו.

==קישורים חיצוניים==
* (נקרולוג)
* 
* (הספד)

==הערות שוליים==

קטגוריה:עורכים ישראלים
קטגוריה:פעילי מפלגת העבודה
קטגוריה:אנשי העלייה הרביעית
קטגוריה:מתמודדים עם מגבלה נפשית: ישראלים
קטגוריה:מתאבדים ישראלים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1905
קטגוריה:ישראלים שנפטרו ב-1955
ג'ו תומאס (שחקן)

ג'וזף תומאס (באנגלית: Joseph Thomas; נולד ב-28 באוקטובר 1983) הוא שחקן אנגלי, המוכר בעיקר מהופעתו בתפקיד סיימון קופר בסיטקום של ערוץ E4 "קרועים" ובדמות קינגסלי אוון בדרמה הקומית של ערוץ 4 "Fresh Meat".

==ביוגרפיה==
תומאס נולד בצ'למספורד שבמחוז אסקס. יש לו שלושה אחים צעירים ממנו. הוא למד בבית הספר "King Edward VI Grammar School" בעיר. אחר כך למד היסטוריה בפמברוק קולג' באוניברסיטת קיימברידג'. תומאס היה חבר במועדון הדרמה של האוניברסיטה "פוטלייטס" יחד עם חברו לסדרה "קרועים" סיימון בירד. בירד ותומאס שימשו כנשיא וגזבר בפוטלייטס בשנים 2005 ו-2006.ד הוא סיים את לימודי התואר בהיסטוריה בשנת 2006.

אחרי סיום הלימודים היה תומאס שותף לדירה עם בירד ועם בוגר פמברוק וחבר פוטלייס נוסף ג'וני סוויט.

===קריירה===
אחרי שנכנס לתחום המשחק בפוטלייטס, הופיע תומאס עם סטודנטים עמיתים מקייברידג' בפסטיבל הפרינג' באדינבורו בהפקה של המחזה "סוף טוב הכול טוב" בבימויו של דאנקן בארט.

אחרי סיום הלימודים באוניברסיטה החל תומאס לשחק באופן מקצועי.

תומאס הופיע בצמד יחד עם סוויט במופע בשם "The Jonny and Joe Show" שהועלה בפסטיבל הפרינג' של אדינבורו.

הפריצה הגדולה של תומאס הייתה בתפקיד סיימון קופר בסדרה הקומית "קרועים", ובסרט הקולנוע שנעשה על פי הסדרה "קרועים: הסרט". יחד עם בירד ועם סוויט הם כתבו את התוכנית "Chickens", תוכנית מערכונים סאטירית על שלושה סרבני מצפון במלחמת העולם הראשונה. התוכנית הוצעה כחלק מהסדרה "Comedy Showcase". שידור הבכורה של הסדרה היה בספטמבר 2011, ואחר כך הוזמנה עונה מלאה.

בהמשך כיכב תומאס בסיטקום "Fresh Meat" בתפקיד קינגסלי אוון. הוא גילם מורה למתמטיקה בפרק הראשון בעונה השנייה של הסדרה הקומית "שלישייה". ב-2017 החל תומאס לככב בסיטקום "White Gold" יחד עם ג'יימס באקלי, שכיכב לצדו בסדרה "קרועים".

===חיים אישיים===
ב-2010 החל תומאס לצאת עם השחקנית האנה טוינטון. השניים התארסו בתחילת 2017.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan=2|2011
| קרועים: הסרט
| dir="ltr" | The Inbetweeners Movie
| סיימון קופר
|
|-
|
| dir="ltr" | A Trick of the Light
| ג'ו (דיבוב)
| סרט קצר
|-
| 2012
|
| dir="ltr" | Straw Donkey
| טום
| סרט קצר
|-
| 2014
| קרועים 2
| dir="ltr" | The Inbetweeners 2
| סיימון קופר
|
|-
| 2015
|
| dir="ltr" | Scottish Mussel
| דני
|
|-
| 2016
|
| dir="ltr" | The Darkest Universe
| טובי
|
|-
| 2018
|
| dir="ltr" | The Festival
|
| בצילומים
|-
| 2023
| מומיות
| dir="ltr" | Mummies
| תות (דיבוב)
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2008–2010
| קרועים
| dir="ltr" | The Inbetweeners
| סיימון קופר
| סדרת טלוויזיה
|-
| 2011–2016
|
| dir="ltr" | Fresh Meat
| קינגסלי
| סדרת טלוויזיה
|-
| 2011
|
| dir="ltr" | Comedy Showcase
| ג'ורג'
| בפרק "Chicken"
|-
| 2012
| שלישייה
| dir="ltr" | Threesome
| מורה
| בפרק "Back to School"
|-
| 2013
|
| dir="ltr" | Chickens
| ג'ורג'
| גם יוצר וכותב הסדרה
|-
| 2019-2017
|זהב לבן
| dir="ltr" | White Gold
| מרטין לבנדר
| סדרת טלוויזיה (2 עונות)
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1983
המיתולוגיה של ויליאם בלייק

ספרי הנבואה מאת המשורר, הצייר ואמן התחריטים האנגלי ויליאם בלייק, מכילים מיתולוגיה (מיתופואיה) בעלת עושר סמלים מקורי, אשר במסגרתה, בלייק התאמץ לשבץ את רעיונותיו הרוחניים והפוליטיים המהפכניים לכדי חיבור נבואה עבור העידן החדש. רצונו זה של בלייק, ליצור מחדש את היקום, הוא לב עבודתו והמאפיין המרכזי של נפשו כאמן. המיתוסים שלו מתארים לעיתים קרובות את המאבק בין הארה ואהבה חופשית מצד אחד, ומן העבר השני חינוך קפדני למוסריות.

== מקורות השראה ==
בין מקורות ההשראה של בלייק ניתן למנות את שתי יצירותיו הבולטות של המשורר האנגלי בן המאה ה-17, ג'ון מילטון: "גן העדן האבוד" ו"שיבה לגן העדן". מקורות השראה נוספים הם חזיונותיו של המיסטיקן והמדען השוודי עמנואל סוודנבורג וכתביו הקרובים ברוחם לקבלה, של המיסטיקן הגרמני יאקוב בוהם. חזונו של בלייק הלך צעד נוסף קדימה, בכך שבלייק לא רק שהרחיב את התנ"ך כמקור התגלות, אלא שאף להתעלות מעל החזון התנ"כי באמצעות שילוב התנ"ך עם פירושיו הייחודיים והאישיים לדרואידיות ולעבודת אלילים.

== נפילתו של אלביון ==
מערכת היחסים של ארבע הזואות, כפי שהוא מתואר על ידי בלייק בתוך היצירה מילטון: שיר<br>
התיאור הארוך ביותר של המיתוס המחזורי הפרטי הזה היה  גם היצירה הארוכה ביותר שלו, השיר "ואלה, או ארבע הזואות: מותו ומשפטו של אלביון, האדם הקדמון", שנכתב בסוף שנות ה-1790 אבל נותר  בכתב יד בזמן מותו. ביצירה זו, בלייק עוקב אחר נפילתו של אלביון, מי שהיה במקור כפול-ארבע אבל חילק את עצמיותו". נושא זה היה ונוסח מחדש מאוחר יותר באופן מוגדר יותר אך בהתייחסות לא ישירה, במסגרת יצירותיו האפיות הנבואיות האחרות, מילטון:שיר  ו ירושלים: האצלתו של הענק אלביון. 

החלקים אשר להם מתחלק אלביון הם ארבע הזואות, או ארבעת היצורים:
* ת'רמאס: מייצג את האינסטינקט והכוח.
* אוריזן: סיבה, מסורת; אל אכזרי שמזכיר את הדמיורגוס הגנוסטי.
* לובה: אהבה, תשוקה, ותכונות רגשיות; דמות הדומה לזו של ישו, הידוע גם בשם אורק הניחן ביותר באופיו המרדני והאוהב. 
* אורת'ונה, הידוע גם בשם לוס: ההשראה והדמיון.
הפנתיאון הבלייקיאני כולל גם האצלות נשיות אשר נפרדו מישות אחת זכרית, כמו שחווה הופרדה מאדם:
* אניון האימהית אשר האצלתה האנרגטית נובעת מת'רמאס.
* אהניה השמיימית אשר האצלתה האנרגטית נובעת מאוריזן.
* ואלה הפתיינית אשר האצלתה האנרגטית נובעת מלובה.
* אנית'ארמון בעלת החוש המוזיקלי, אשר האצלתה האנרגטית נובעת מלוס (אורת'ונה).
נפילתו של אלביון, והתפצלותו לארבע הזואות ולהאצלותיהן  הן גם נושא מרכזי ביצירה  ירושלים: האצלתו של הענק אלביון.

רינטרה מופיע לראשונה ב"נישואי העדן והשאול" כדמות מואנשת המסמלת זעם מהפכני. מאוחר יותר דמותו מקובצת יחד עם רוחות אחרות, מרדניות ברוחן, במסגרת היצירה החזון של בנותיו של אלביון:
* ברומיון החושקנית ובעלת הקול הגבוה.
* פלמברון "המתון ומעורר הרחמים", בנם של אנית'ארמון ולוס (מופיע גם במילטון). 
* ת'יאוטורמון הסוחר המעונה.

== המיתולוגיה וספרי הנבואה ==
המחקר על בלייק לא שיחזר  גרסה "משוכללת" של המיתוס שבלייק יצר. יש להתייחס לדמויות המיתולוגיות יותר כמו אל רפרטואר קבוצתי, קבוצה, המסוגלת להעלות לדרגת חזון את הרעיונות שלו (אשר השתנו, בתקופת זמן של מעל שני עשורים). מצד שני, השורשים הפסיכולוגיים של העבודה שלו כבר נחשפו, וכעת הם הרבה יותר נגישים (בליווי מחקר) ממה שהם היו לפני מאה שנה.

אמריקה נבואה הוא גם אחד מ"ספרי הנבואה". כאן, "רכות נשמתה" של אמריקה מופיעה בתור הדמות אואות'ון. 

יצירות אחרות המתייחסות לפנתיאון זה:
* אמריקה נבואה
* ספר יורייזן
* ספר לוס
* ספר אהניה
* חזיונות בנות אלביון

== הערות שוליים ==

המיתולוגיה של ויליאם בלייק
איזבל אברהרט

איזבל וילהמין מארי אברהארט (באנגלית: Isabelle Wilhelmine Marie Eberhardt, 17 בפברואר 1877 - 21 באוקטובר 1904) הייתה חוקרת וסופרת משווייץ.

==ביוגרפיה==
כנערה קיבלה חינוך ביתי מאביה. פרסמה סיפורים קצרים תחת שם עט גברי. התעניינה בצפון אפריקה, ונחשבת ככותבת בקיאה בנושא אף על פי שלמדה אותו רק דרך התכתבות. לאחר הזמנה מהצלם לואי דוד, אברהארט עברה לאלג'יריה במאי 1897. היא התלבשה כגבר, התאסלמה ואימצה את השם סי מחמוד סעדי. בגלל התנהגותה החריגה הייתה אברהארט מנודה בקרב המתיישבים האירופיים באלג'יריה והממשל הצרפתי.

אברהארט התקבלה למסדר האיסלאמי קאדריה, ולכן הממשל הצרפתי חשד שהיא מרגלת או מסיתה. היא שרדה ניסיון התנקשות זמן קצר לאחר מכן. בשנת 1901 הממשל הצרפתי הורה לה לעזוב את אלג'יריה, אבל אישרו לה לחזור בשנה הבאה, אחרי שהתחתנה עם החייל האלג'ירי סלימאן איהנני. בעקבות חזרתה, אברהארט כתבה עבור עיתון שנערך על ידי ויקטור בארוקאן. בשנת 1904, בגיל 27, היא נהרגה בשיטפון ב- Aïn Sefra.

בשנת 1906 בארוקאן התחיל לפרסם את יצירותיה, שזכו לשבחי הביקורת. לאחר מותה היא הפכה לסמל של שחרור מהשלטון הצרפתי, ומספר רחובות נקראו על שמה בביקאר ובאלג'יריה. 

חייה היוו השראה למספר יצירות, ביניהן הסרט "איזבל אברהארט" (1991) והאופרה "שיר מתוך סערה: חייה ומותה של איזבל אברהארט" (2012).

==קישורים חיצוניים==

* [http://www.kritische-ausgabe.de/hefte/reich/Rentsch_Wolff_Eberhardt.pdf תיאור חייה בגרמנית]
* 

קטגוריה:ערכים שבהם תבנית בריטניקה אינה מתאימה
קטגוריה:מתאסלמות
קטגוריה:סופרות שווייצריות
קטגוריה:קרוסדרסריות
קטגוריה:מתאסלמים
קטגוריה:סופרים שווייצרים
קטגוריה:קרוסדרסרים
קטגוריה:ילידות 1877
קטגוריה:ילידי 1877
קטגוריה:נפטרות ב-1904
קטגוריה:נפטרים ב-1904
ארכיון ויליאם בלייק

ארכיון ויליאם בלייק הוא פרויקט בתחום מדעי הרוח הדיגיטליים אשר נוצר לראשונה בשנת 1996. הפרויקט ממומן על ידי ספריית הקונגרס ונתמך על ידי אוניברסיטת קרוליינה הצפונית בצ'אפל היל, בין היתר. בהשראת ארכיון רוזטי, הארכיון מספק רפרודוקציות דיגיטליות של היצירות השונות של ויליאם בלייק, משורר, אמן וחרט בולט מהעידן הרומנטי, לצד הסברים, פרשנות מלומדת וחומרים הקשורים לבלייק.

בתהליך ההוצאה לאור של שירתו, היה ויליאם בלייק יוצר שרטוטים מודפסים של כל איור לכל ספר, מדפיס את ספריו בשחור לבן, ואז צובע ביד את האיורים כחלק מהההדפסים. יתר על כן, רבות מיצירותיו עברו מספר מהדורות של הדפסה, כל אחת עם וריאציות ייחודיות בהדפסים ששימשו כדי להמחיש את השירים ואת השירים עצמם. בשל תהליך מורכב זה, ובשל האיכות של אמנותו, המשלבת ציור, חריטה ושירה, היו איוריו מבוקשים מאוד על ידי אספנים וחוקרים. הארכיון, כפרויקט במדעי הרוח הדיגיטליים, מספק עותקים דיגיטליים בעלי איכות גבוהה של התדפיסים המקוריים, ומעניק  לחוקרים וסטודנטים הזדמנות לראות את המורכבות של עבודותיו שפורסמו בו, אשר לעיתים קרובות לא היו זמינות להם באמצעות צפייה בספרים המודפסים של מוסדות הלימוד .

הארכיון עבר ביקורת עמיתים על ידי האגודה לשפות מודרניות בשנת 2005. ב-2010 נסקר על ידי מרלו מאגר מולטימדיה וכלי הוראה של אוניברסיטת קליפורניה עבור למידה מקוונת (מרלו). מרלו המליץ בחום על השימוש בכלי ההוראה שבארכיון ושיבח את הגישה שהוא מספק אל מקורות ראשוניים; עם זאת, הוא ציין גם את הצורך שמחנכים ייצרו חומרי הדרכה בעצמם, סקר כיצד להשתמש באתר ואת הקלות שבה מישהו יכול ללכת בו לאיבוד. חוקרים גם כתבו מספר מאמרי דוגמה המדריכים איך להשתמש באתר הארכיון.

== לקריאה נוספת ==
*Whitson, Roger and Jason Whittaker. William Blake and Digital Humanities:Collaboration, Participation, and Social Media. New York: Routledge, 2013. 

== קישורים חיצוניים ==

* 

== ביאורים ==

== הערות שוליים ==

קטגוריה:ספריות דיגיטליות
קטגוריה:ויליאם בלייק
הבחירות הכלליות בגרינלנד 1983

הבחירות הכלליות נערכו בגרינלנד באפריל 1983. סיומוט וסולידריות נותרו המפלגות הגדולות ביותר וזכו ב-12 מושבים כל אחת.

==שיטת הבחירות==
26 חברי הפרלמנט נבחרו בשיטה היחסית על פי מחוזות בחירה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סולידריות || 11,443 || 46.64% || 12 || 4
|-
| סיומוט || 10,371 || 42.27% || 12 || 1
|-
| אינואיט אטקטיגיט || 2,612 || 10.65% || 2 || 2
|-
| עצמאיים (שאינם חברי מפלגה) || 111 || 0.45% || 0 || 0
|-
| הצבעות פסולות || 667 || - || - || -
|-
| סך הכול || 25,204 || 100,00% || 26 || 5+
|-
| בעלי זכות בחירה/ אחוז המצביעים || 33,953 || 74.23% || - || -
|}

1983
קטגוריה:1983 בפוליטיקה
בו שאנג

בּוּ שָׁאנְג (בסינית מסורתית: 卜商, בסינית מפושטת: 卜商, בפין-יין: Bǔ Shāng. לפנה"ס 507-400.), הידוע בכינוי הכבוד שלו דְזְה שְׂיָה (סינית: 子夏, פין-יין:Zi Xia, ווייד-ג'יילס: Tzu-hsia), היה אחד מתלמידיו בולטים של קונפוציוס, ונחשב לאחד המצטיינים בלימוד התרבות. הוא היה אחד מחמשת התלמידים שהיו האחראים העיקריים למסירה הלאה של תורת קונפוציוס. לבּוּ שָׁאנְג גם היה תפקיד ראשי במסירה הלאה של קלאסיקות כגון הקלאסיקה של השירים והיי צ'ינג. הוא ייסד אסכולה משלו, ולימד את המרקיז וֶן מוֵיי, שליט וֵיי, המדינה החזקה ביותר בתחילת תקופת המדינות הלוחמות.

מסופר עליו כי היא מורה של הלגאליסט המוקדם לִי קְווֵי, והוא אף מצוטט כהוגה העיקרון של העדפת כישרון על פני קרבה.

== כתלמיד של קונפוציוס ==
לא ברור מאיזו מדינה הגיע בּוּ שָׁאנְג. מקורות עתיקים שונים העלו טענות כי הגיע מאחת המדינות הנקראות וֵיי (衞 ו魏), או ממדינת וֶן (溫). מלומדים בעת החדשה, ובכללם צְ'ייֵן מוּ, האמינו כי הגיע מוֵיי (溫). הוא היה צעיר מקונפוציוס ב44 שנים.

התכונה המאוזכרת ביותר של בּוּ שָׁאנְג היא אהבתו ללימוד מספרים, והוא אכן התמצא היטב בקלאסיקות. הוא עודד למידה רחבה ומחויבת, וגם אלף שנים לאחר מותו, האימרה המיוחסת לו: "הרהור בדברים שבהישג יד" הפך לכותרתה של אחת היצירות החשובות בניאו קונפוציאניזם. ועם זאת הייתה לו נטייה לקפדנות, ולעיתים התייחס ללימוד כמטרה בפני עצמה. קונפוציוס, למרות שהרעיף עליו שבחים על לימודיו בתחום התרבות, גם ביקר קלות את שָׁאנְג על הקפדנות שלו, והזכיר לו את החשיבות הגדולה שיש לבסוף לעשיה ראויה על פני למידה.

ספרי המאמרות והקלאסיקה של הטקסים מזכירים מספר אמרות של בּוּ שָׁאנְג, והידועה שבהן "החיים והמוות מידי הגורל, העושר והכבוד מידי שמיים".

== כמורה, ובשלהי חייו ==
בּוּ שָׁאנְג, יֵן יֵן, דְזֶנְג שֶׁן, יוּאוּ זְ'ווֹ, גְ'ווָאנְסוּן שְׁה וטָאנְטָאי מִיאֶנְמִינְג הם תלמידי קונפוציוס אשר המשיכו ללמדו אחרי מותו של המורה. בּוּ שָׁאנְג הקים את תלמודו בשִׂיחֶה (מערבית לנהר הצהוב) במדינת וֵיי, שם לימד תלמידים רבים, כולל המרקיז וֶן מוֵיי (שלט בשנים 445-369 לפנה"ס), שליט המדינה. תלמידים אחרים שלו שהיו בעלי השפעה כללו את טְייֵן דְזְה-פָאנְג (田子方), גָ'אי חְוָאנְג (翟璜), דְווָאנְגָאן מוּ (段干木) ווֵיי צָ'אנְג (魏成), כולם שרים בכירים במדינת וֵיי.

על פי המסורת, גם גונְגְיָאנְג גָאו, מחבר ה"גונְגְיָאנְג גְ'ווָאן" וגם גוּלְיָאנְג צְ'ה, מחבר ה"גוּלְיָאנְג גְ'ווָאן", שתיים משלוש הפרשנויות המפורסמות של "האביבים והסתוים", למדו את "האביבים והסתוים" אצל בּוּ שָׁאנְג.

בּוּ שָׁאנְג זכה לחיים ארוכים. כאשר בנו מת לפניו, הוא בכה ללא הרף, ונעשה עיוור.

==פולחן==
במקדשי קונפוציוס, לוח רוחו של בּוּ שָׁאנְג נמצא חמישי מבין תריסר החכמים, במזרח.

== תוארי כבוד ==
במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "מרקיז וֵיי" (魏侯). במהלך שושלת סונג הוסיף לו הקיסר גֶ'נְדְזונְג את התואר דוכס חֶדונְג (東平公) והקיסר דוּדְזונְג את התואר דוכס וֵיי (魏公).

צאצאים של בּוּ שָׁאנְג החזיקו בתואר "דוקטור לחמש הקלאסיקות" (五經博士; Wǔjīng Bóshì).

== מקורות ==
* 
* 
* 
* 
* 

==הערות שוליים==

קטגוריה:פילוסופים סינים
Nova television (בולגריה)

NOVA היא רשת הטלוויזיה המסחרית הראשונה בבולגריה שהושקה ב-16 ביולי 1994. הרשת נמצאת בבעלות Modern Times Group. בבעלות הרשת ערוצי DIEMA, לצד ערוצים Kino Nova, Nova Sport, DIEMA.

רשת הטלוויזיה קיבלה רישיון שידור ארצי ב-18 ביולי 2003 והפכה לרשת הטלוויזיה הארצית השלישית בבולגריה, לאחר Kanal 1 ו-bTV, ולרשת הטלוויזיה הארצית הפרטית השנייה.

ב-31 ביולי 2008 רכשה חברת המדיה Modern Times Group את הרשת בתמורה ל-620 מיליון אירו. העסקה הושלמה ב-16 באוקטובר 2008.

== תוכניות ==
Nova משדרת תוכניות שונות: האח הגדול, כוכב האקדמיה, דיל או לא דיל, 1 נגד 50, מי רוצה להיות מיליונר? (בשם "להיות עשיר"). בנוסף הרשת משדרת תוכניות אמריקאיות פופולריות דוגמת אבודים, CSI ו-CSI: מיאמי, סקס והעיר הגדולה ועוד.

הרשת משדרת גם תוכן לילדים בימי שבת וראשון בין השעות 8:00-10:00.

ב -12 בספטמבר 2011, NOVA שינתה את האריזה הגרפית שלה, את הלוגו ואת שם חברת החדשות מ"Kalendar" ל"Nova's News". עד 6 בספטמבר שידרה Nova את כל התוכן שלה בפורמט תמונה 3:4, למעט כמה סרטים, כיום זה כל שידורי הרשת משודרים בפורמט מסך רחב 16:9.

=== רשימת התוכניות המשודרות בערוץ ===
* האח הגדול
* כוכב האקדמיה
* דיל או לא דיל
* 1 נגד 50
* להיות עשיר
* אבודים
* CSI
* CSI: מיאמי
* העוקץ
* קאסל
* תיק קר
* ללא עקבות
* סקס והעיר הגדולה
* ניפ/טאק
* החצי האפל
* מסע בין כוכבים: אנטרפרייז
* נמלטים
* בטי
* גיבורים
* שליחות קטלנית: יומני שרה קונור

=== סדרות ===
* מלון בולגרי (2004) - 250 פרקים
* מלח ים אנגלי (2004) - 35 פרקים
* אהבה אסורה (2008–2011) - 299 פרקים
* קונדומיניון (2011–2013) - קומדיה על החיים בבלוק - 48 פרקים

== קישורים חיצוניים ==
* 

== הערות שוליים ==

קטגוריה:ערוצי טלוויזיה בולגריים
קטגוריה:חברות תקשורת אירופאיות
הר ארמסטרונג

הר ארמסטרונג (באנגלית: Mount Armstrong) הוא הר הממוקם על הגבול בין פרובינציית אלברטה ופרובינציית קולומביה הבריטית שבקנדה. ההר הוא חלק מרכס היי רוק, בהרי הרוקי הקנדיים, ונמצא על קו פרשת המים של אמריקה. גובהו של ההר 2,823 מטרים.

==היסטוריה==
===מקור השם===
שמו של ההר ניתן לו בשנת 1918, והוא נקרא על שם סגן ג'ון דאגלס ארמסטרונג (John Douglas Armstrong), מחיל ההנדסה הקנדי אשר נהרג בעת פעילות מבצעית ב-12 באפריל 1917 ברכס וימי שבצרפת במהלך מלחמת העולם הראשונה.

== קישורים חיצוניים ==

* [https://web.archive.org/web/20160303175501/http://peakfinder.com/peakfinder.asp?PeakName=Mount+Armstrong הר ארמסטרונג] באתר peakfinder
* [http://peakbagger.com/peak.aspx?pid=4688 הר ארמסטרונג] באתר peakbagger
* [http://www.summitpost.org/armstrong-mountain/150559 מידע למטפסים על ההר] באתר summitpost
* [https://bivouac.com//MtnPg.asp?MtnId=771 מידע על ההר]
* [https://www.mountain-forecast.com/peaks/Mount-Armstrong נתוני מזג אוויר עדכניים להר ארמסטרונג]
* [https://www.yr.no/place/Canada/Alberta/Mount_Armstrong/ תחזית מזג אוויר עדכנית]
** [https://www.yr.no/place/Canada/Alberta/Mount_Armstrong/statistics.html נתוני מזג אוויר סטטיסטיים להר ארמסטרונג]

==הערות שוליים==

קטגוריה:אלברטה: הרים
קטגוריה:קולומביה הבריטית: הרים
מעבר סאמיט

מעבר סאמיט (באנגלית: Summit Pass; מילולית "מעבר הפסגה"), הוא מעבר הרים גבוה, בצפון הרי הרוקי הקנדיים בפרובינציית קולומביה הבריטית שבקנדה.

מעבר הרים זה, שגובהו 1,267 מטרים, הוא אחד משני מעברים בהם עובר הכביש המהיר של אלסקה את הרי הרוקי הקנדיים (המעבר השני הוא מעבר מנצ'ו).

== קישורים חיצוניים ==
* [https://apps.gov.bc.ca/pub/bcgnws/names/13357.html מעבר סאמיט באתר ממשלת קולומביה הבריטית]
* [https://www.themilepost.com/highways/alaska-highway/ תיאור מעברי הכביש המהיר אלסקה]
* [http://www.explorenorth.com/library/roads/alcanphotos-2.html תצלומי אתרים לאורך הכביש המהיר אלסקה]
* [https://kimolsonphoto.com/blog/drive-to-alaska-4/ תצלומי הכביש המהיר אלסקה]
* [https://www.yr.no/place/Canada/British_Columbia/Summit_Pass/ תחזית מזג אוויר למעבר סאמיט]
** [https://www.yr.no/place/Canada/British_Columbia/Summit_Pass/statistics.html סטטיסטיקות מזג אוויר למעבר סאמיט]

==הערות שוליים==

קטגוריה:הרי הרוקי הקנדיים
קטגוריה:קולומביה הבריטית: מעברי הרים
מנואל אורנטס

מנואל אורנטס (בספרדית: Manuel Orantes; נולד ב-6 בפברואר 1949) הוא טניסאי עבר ספרדי. היה פעיל בעיקר בשנות ה-70. זכה רק פעם בטורניר גראנד סלאם ובנוסף לזה זכה 36 פעמים בתחרויות שונות.

כבר בגיל 19 מנואל אורנטס הוזמן לנבחרת גביע דייוויס של ספרד. בשנת 1973, כאשר החלו פרסומים רשמיים של דירוג השחקנים, הוא קיבל מקום שני (לאחר איליה נסטסה).

הוא העפיל לגמר תחרות יחידים של גראנד סלאם רק פעמיים - בשנת 1974 באליפות צרפת הפתוחה הוא הפסיד לביורן בורג, ובשנת 1975 באליפות ארצות הברית הפתוחה הוא ניצח את ג'ימי קונורס. 

בשנת 1978 בתחרות לזוגות גברים הוא העפיל לגמר באליפות צרפת הפתוחה, אך הפסיד.

מנואל אורנטס השתתף רק פעם באליפות אוסטרליה הפתוחה והגיע לרבע הגמר.

==קישורים חיצוניים==

קטגוריה:טניסאים ספרדים
קטגוריה:טניסאים זוכי אליפות ארצות הברית הפתוחה בטניס
קטגוריה:ספרדים שנולדו ב-1949
הר ארמסטרונג (אנטארקטיקה)

הר ארמסטרונג (באנגלית: Mount Armstrong) הוא הר בהרי הייז בהרי המלכה מוד שבאנטארקטיקה.

גובהו של הר ארמסטרונג 2,330 מ'; והוא ההר ה-1,060 בגובהו באנטארקטיקה.

ההר ממוקם 9 קילומטרים דרומית מזרחית להר גודייל.

== היסטוריה ==
=== גילוי ההר ===

ההר מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1964. 

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של ארצות הברית (US-ACAN).

ההר נקרא על שם תומאס ב. ארמסטרונג (Thomas B. Armstrong), חוקר אנטארקטיקה מטעם ארצות הברית, ששירת בתחנת פאלמר, בקיץ 1966–1967.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:600 הר ארמסטרונג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121928 הר ארמסטרונג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=526&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ארמסטרוג] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-armstrong-antarctica/ הר ארמסטרונג] באתר peakery (מרחקים לאתרים סמוכים)

== הערות שוליים ==

ארמסטרונג